3. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΟΙΚΟΝΟΜΙΑΣ Αριθ. 499/1004 της 16/27 Ιουν. 1973 (ΦΕΚ Β΄ 718) Περί καθορισμού προσόντων, διαρκείας φοιτήσεως και ωρών διδασκαλίας των Εκπαιδευομένων Συμβούλων και Επιμελητών Επαγγελματικού Προσανατολισμού. Έχοντες υπ’ όψει: α)Τας διατάξεις του άρθρ. 3 του υπ’ αριθ. 1104/72 Ν.Δ/τος «περί θεμάτων τινών ασφαλίσεως και εκπαιδεύσεως των επαγγελματικώς καταρτιζομένων». β)Τας διατάξεις του άρθρ. 11 παρ. 1 του υπ’ αριθ. 212/1969 Ν.Δ/τος «περί οργανώσεως και διοικήσεως του Οργανισμού Απασχολήσεως Εργατικού Δυναμικού». γ)Τας διατάξεις του άρθρ. 43 του Β.Δ. 405/1971 «περί οργανώσεως, συγκροτήσεως και λειτουργίας των υπηρεσιών του Οργανισμού Απασχολήσεως Εργατικού Δυναμικού». δ)Τας διατάξεις του υπ’ αριθ. 40/1972 Β.Δ/τος «περί κωδικοποιήσεως εις ενιαίον κείμενον των ισχυουσών διατάξεων περί Υπουργικού Συμβουλίου και Υπουργείων». ε)Την υπ’ αριθ. 8342/1972 απόφασιν του Υπουργού Εθνικής Οικονομίας «περί μεταβιβάσεως αρμοδιοτήτων εις τους Υφυπουργούς, τον Γενικόν Γραμματέα και τους Αναπληρωτάς Γενικούς Γραμματείς του Υπουργείου Εθνικής Οικονομίας». ς)Το δια της υπ’ αριθ. 82004/6.10.1972 αποφάσεως του Διοικητού του Οργανισμού Απασχολήσεως Εργατικού Δυναμικού ιδρυθέν Τμήμα Ταχυρρύθμου Εκπαιδεύσεως Συμβούλων Επαγγελματικού Προσανατολισμού. ζ)Την δια της υπ’ αριθ. 73305/7.3.1973 αποφάσεως του Διοικητού του Οργανισμού Απασχολήσεως Εργατικού Δυναμικού παραπομπήν προς εκπαίδευσιν ως Επιμελητών Επαγγελματικού Προσανατολισμού εις το Τμήμα Ταχυρρύθμου Εκπαιδεύσεως Συμβούλων Επαγγελματικού Προσανατολισμού. η)Την δια του υπ’ αριθ. 76576/73 εγγράφου υποβληθείσαν ημίν πρότασιν του Διοικητικού Συμβουλίου του Οργανισμού Απασχολήσεως Εργατικού Δυναμικού «περί καθορισμού προσόντων, διαρκείας φοιτήσεως και ωρών διδασκαλίας των εκπαιδευομένων Συμβούλων και Επιμελητών Επαγγελματικού Προσανατολισμού εις το Τμήμα Ταχυρρύθμου Εκπαιδεύσεως Συμβούλων Επαγγελματικού Προσανατολισμού», αποφασίζομεν: Σελ. 364,104 Τεύχος 500-Σελ. 142 Καθορίζομεν τα προσόντα των υποψηφίων δια την εισαγωγήν εις Σχολήν Ταχυρρύθμου Εκπαιδεύσεως Συμβούλων Επαγγελματικού Προσανατολισμού ως κάτωθι: α)Δια την κατάρτισιν Συμβούλων Επαγγελματικού Προσανατολισμού, Πτυχίον Πανεπιστημίου Αθηνών ή Θεσσαλονίκης ή ετέρας ισοτίμου Σχολής ημεδαπής ή αλλοδαπής ή Πτυχίον Παιδαγωγικής Ακαδημίας ή Πτυχίον του εν Αθήναις Αμερικανικού Πανεπιστημίου (PIERGE COLLEGE) 4ετούς φοιτήσεως των κλάδων Ψυχολογίας, Κοινωνιολογίας ή Κοινωνικής Εργασίας ή Πτυχίον Σχολής Κοινωνικών Λειτουργών 3ετούς τουλάχιστον φοιτήσεως. β)Δια την κατάρτισιν βοηθών Συμβούλων ή Επιμελητών Επαγγελματικού Προσανατολισμού, Απολυτήριον Γυμνασίου και ηλικία 21-30 ετών. Καθορίζομεν την διάρκειαν φοιτήσεως και τας ώρας διδασκαλίας δια τα προγράμματα Σχολής Ταχυρρύθμου Εκπαιδεύσεως Συμβούλων Επαγγελματικού Προσανατολισμού, ως κάτωθι: α)Δια την κατάρτισιν Συμβούλων Επαγγελματικού Προσανατολισμού εις 6 μήνας περιλαμβάνουσαν 600 ώρας εν συνόλω ήτοι, 330 ώρας θεωρητικής εκπαιδεύσεως, 160 ώρας ασκήσεων και 110 ώρας πρακτικών εργασιών. β)Δια την κατάρτισιν βοηθών Συμβούλων ή Επιμελητών Επαγγελματικού Προσανατολισμού εις 3 μήνας περιλαμβάνουσαν 280 ώρας εν συνόλω ήτοι, 195 ώρας θεωρητικής εκπαιδεύσεως και 85 ώρας πρακτικών ασκήσεων. Η παρούσα δημοσιευθήτω δια της Εφημερίδος της Κυβερνήσεως. 15.ΝΝ.β.3 Επαγγελματικός Προσανατολισμός και Κατάρτιση 